Declarația 600 este un formular prin care aproximativ 210.000 de români care au venituri extrasalariale erau obligați să spună Fiscului ce venituri au obținut în 2017 sau cred că vor obține anul acesta în afara salariilor, astfel încât Fiscul să le calculeze ce contribuții sociale au de plătit. Formularul a stârnit o serie de controverse după ce consultanții fiscali au cerut o amânare a termenului de depunere al acestuia (având în vedere că trebuia depus până la 31 ianuarie), iar sistemul informatic al ANAF a căzut ca urmare a depunerilor acestor declarații.